《旧闻长沙城东梅坞甚盛近岁亦买园其间念欲一》
宋代·张栻

半生客荆楚，历览非一隅。
宁知城东路，有此梅万株。
瘦马路晓寒，清风起菰蒲。
度溪上平坂，顿觉景物殊。
霏雪下晴昼，香雾迷前驱。
近坡与远岭，玉立同一区。
老树固瑰特，小枝亦敷腴。
有如众君子，汇聚德不孤。
精粗无可拣，酥酪与醍醐。
千株未觉多，此语信不诬。
班荆或小憩，沽酒时一斟。
胜赏谅难尽，昭质知不渝。
我有一亩园，丘壑正盘纡。
念此缟袂侣，岁晚足我娱。
来游自今始，琴书与之俱。
回首桃李场，冷淡莫邪揄。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。